पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. आईपीएल छह मैचों में स्पॉट फिक्सिंग की जांच कर रही स्पेशल सेल अब प्रवर्तन निदेशालय की भी मदद लेगी। सेल ने प्रवर्तन निदेशालय को पत्र लिखकर स्पॉट फिक्सिंग में गिरफ्तार सभी 27 आरोपियों की जानकारी मुहैया कराई है। इसके अतिरिक्त उन संदिग्धों की सूची भी प्रवर्तन निदेशालय को मुहैया कराई गई है जिन पर फिक्सिंग में शामिल होने का संदेह है। इनमें विभिन्न राज्यों के कुछ उद्योगपति भी शामिल हैं।
स्पेशल सेल ने पत्र में हवाला के जरिए धन के आवागमन का भी उल्लेख किया है। आईपीएल स्पॉट फिक्सिंग में हवाला के जरिए लगे धन की जांच और इसमें शामिल लोगों की पहचान की जिम्मेदारी स्पेशल सेल ने प्रवर्तन निदेशालय को सौंप दिया है।
सेल के वरिष्ठ पुलिस अधिकारी के अनुसार, सटोरियों के कॉल इंटरशेप्सन और पूछताछ में बड़ी मात्रा में हवाला के जरिए भारत में धन लाने की बात सामने आई थी। इसमें अधिकतर धन कराची और दुबई से हवाला के जरिए आया था। वहीं स्पॉट फिक्सिंग और सट्टेबाजी के मुनाफे का बड़ा प्रतिशत हवाला के जरिए ही अंडरवल्र्ड को पहुंचाया जाता था। ऐसे में आवश्यक हो जाता है कि कराची और दुबई से भारत में सक्रिय सट्टेबाजों के बीच किस के मार्फत रुपयों का आदान प्रदान होता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn